AksaraLLM/aksara-bahasa-daerah-v1 huggingface dataset:
Ulfilas (311– 383), nang dalam Bahasa Gothik baisi arti "sarigala halus" (Wulfila), adalah saurang misionaris, panarjamah Alkitab, wan uskup Gereja nang mahabarakan Injil gasan bubuhan bangsa Goth.

Kahidupan 
Ulfilas diranakakam sakitar tahun 311 atawa 318. Inya diganalakan manjadi saurang keresten wan imbahtu jadi uskup pas umur 30 tahun oleh Eusebius matan Nicomedia, kamungkinan pas inya manjabat di kedutaan Kaisar Konstantinus, sakitar tahun 348.

Sakitar tahun 350, Uskup Ulfilias manarjamahakn Alkitab ka dalam basa Goth, mamakai aksara nang inya ulah sorang. Tapi basa Goth kada baisi kata tarjamah gasan sabarataan kata Latin atawa Yunani. Kosakata Goth cungul matan pangalaman nang kada sama lawan urang-urang Keresten awal di Tanah Suci. Haratan Ulfilas mamakai kata-kata Goth gasan maungkapakan gagasan-gagasan Keresten, inya mahasilakan Alkitab nang pina balain lawan nang dipakai Garija Ruma wan Konstantinopel. Namun imbah ada Alkitab Goth, urang-urang Jirman mulai pindah agama ka agama Keresten versi buhannya sorang ngitu.

Ulfilas manulak kredo Tarinitas Nikea wan mamilih kaparcayaan nang diajuakan Uskup Arius matan Aprika Utara, nang maajarakan bahwa hanya ada sabuting Tuhan, yaitu Tuhan Abah, Yesus Karistus nang kaya Tuhan tapi kada baisi esensi nang sama; Yesus hanya dianggap sabagai ciptaan Tuhan nang mulia banar. Urang-urang Jirman labih maumpati kaparcayaan Arius daripada Nikea, bisa gara-gara di dunia buhannya, amun reputasi anak sabanding lawan abahnya pacangan tajadi parabutan kakuasaan nang pacangan manimbulakan kakacauan.

Lihati jua 

Alkitab basa Goth

Referensi 

Tokoh Kristen abad Ka-4
Panarjamah Alkitab
Sastra Bali marupakan salah sabuting khazanah kasustraaan Nusantara.

Nang kaya umumnya, sastra Bali ada nang diaktualisasikan dalam bantuk lisan (orality) wan bantuk tatulis (literary). Manurut kataguri periodisasinya kasustraan Bali ada nang disambat Sastra Bali Purwa wan Sastra Bali Anyar. Sastra Bali Purwa maksudnya adalah Sastra Bali nang diwarisi sacara taradisiunal lawan babantuk naskah-naskah lawas. Sastra Bali Anyar nanitu karya sastra nang diulah pas haratan masyarakat Bali sudah maalami mudirnisasi. Ada jua nang menyambat lawan sambatan Sastra Bali Modern.

Sastra Bali sabalum dipinandui adanya kartas di Bali, umumnya ditulis di atas daun lontar. Karana ditulis di atas daun lontar, "buku sastra", ini disambat lawan "lontar". Bantuk tulisan nang lain, nang kaya prasasti ada jua, lawan nang lain nang kaya mamakai babagai midia nang kaya batu wan limpingan tambaga, lamun kada tadapat karya Sastra Bali ditulis di atas bilah paring, kulit binatang, kayu, kulit kayu. Balakangan imbah dipinanduakan kartas, panulis karya sastra Bali manulisakan karyanya di atas kartas, wan jua ada sudah nang bakatik.

Basa nang dipakai hagan manulis Sastra Bali ada tiga macam nanitu Basa Jawa Kuno (Kawi Bali), Basa Jawa Tengahan, Basa Bali.
Teotihuacan marupakan kota kuno paling ganal di banua Amirika. Kota ngini baandak di Meksiko wan mulai dibangun sakitar saabad sabalum era masehi. Tahun 400, Teotihuacan baisi sampai dua ratus ribu panduduk. Teotihuacan marupakan kota jaringan padagangan nang mambantang matan Samudera Pasifik di Barat ka Taluk Meksiko di Timur wan Amirika Tangah di Salatan.

Teotihuacan sorang lain ngaran aslinya, ngaran ngini marupakan galaran buhan bangsa Aztec gasan kota ngini baabad-abad lawasnya, Teotihuacan ngitu baisi arti "Kota buhan Dewa".

Catatan Batis
Henrique sang Navigator (diranakakan di di Porto, 4 Maret 1394 a meninggal di Sagres, Algarve, 13 November 1460 pas umur 66 tahun), disambat Infante Dom Henrique (dalam bahasa Paranggi) ialah saurang pangiran matan Portugal. Inya adalah putra matan João I matan Paranggi lawan bininya Philippa matan Lancaster. Sabujurnya ia lain navigator/muallim, biar Pangiran Henrique kada suah malabuh jauh, inya digalari sang Navigator maraga inya manduiti ekspedisi-ekspedisi gasan manjalajahi pantai Aprika sajauh-jauh ka salatan. Wayah ini galaran ngitu maulah Pangeran Henrique digambarakan sabagai urang nang ditunjul rasa handak tahu, modernis pamulaan, wan saintis pamulaan. Tapi inya sorang kada mamandang diri inya kaya ngitu. Henriqueue sang Navigator adalah grand master Ordo Malitir Kristus, salah sabuting panarus Kasatria Templar.

Pamulaannya, Henrique mangaluarakan armada gasan manaklukakan Kota Ceuta di Aprika nang dikuasai Muslim, nang inya sambat sabagai kamangan Keresten atas Muslim. Panaklukan ulih Paranggi mahasilakan rampasan barupa Tipakan, kayu manis, sahang hirang, wan rarampah baharaga lainnya. Tapi samunyaan ngitu aslinya baasal matan Timur Jauh. Buhan padagang Muslim mambawanya malintasi Gurin Sahara lawan Kafilah Unta. Imbah urang Keresten maambil kuta-kuta Muslim di pantai Atlantik, kafilah dagang tadi ampih datang. Jadi Henrique mangirim kapal-kapal makin jauh ka salatan, baharap kawa mangulilingi Aprika, gara-gara ngitu Paranggi kawa malangkahi wilayah Muslim wan mandapatakan rarampah matan sumbernya.

Referensi 

Panjalajah Portugal
Joseph Arthur de Gobineau (14 Juli 1816 – 13 Oktober 1882) marupakan saurang bangsawan Parancis nang manyusun hierarki ras badasarakan ciri-ciri nang dianggap bawaan. Dalam tulisannya ngitu inya maanggap urang kulit putih sabagai ras paling tinggi, paling baik dalam sabarataan hal, apalagi urusan kapintaran. Menurut Gobineau, biar ada urang bakulit putih nang jahat wan kada pintar, ngitu samunyaan manggambarakan kasalahan di silsilah kaluarga buhannya: Tatuha buhannya parnah bahubungan seksual lawan salah sabuting "ras randah" sahingga mancamari darah.

Catatan Batis
The Structure of Science Revolutions marupakan buku nang ditulis oleh filsuf nang bangaran Thomas Kuhn pas tahun 1962, nang manganalakan kunsip panggisiran paradigma. Kuhn mamakai Paradigma lawan makna teori ganal dalam sabuting bidang sains. Paradigma mamadahi saintis kaya apa fakta-fakta nang sudah dikatahui saling cocok wan partakunan-partakunan apa nang masih harus dijawab. Gawian sains nurmal kada mambuktiakan fakta haja wan manambahakan ka tumpukan fakta nang sudah tabukti. Haratan zaman ini, panaliti maulah paridiksi badasarakan mudil nang balaku. Buhannya maulah parcubaan gasan maitihi bujur kadanya paridiksi buhannya tadi. Amun tabukti, panaliti kawa mamparjalas atawa maluasakan mudil tadi. Amun kada, panaliti mancari tahu panyasuaian apa nang diparlukan mudil. Sapalihanan ganal riset sains tingkat tinggi bafukus manjalasakan anomali, nang marupakan tatakan-tatakan data nang kada kawa dijalasakan. Anomali nang ngalih dipalajari dikahigaakan gasan kena dipalajari.

Catatan Batis
Mykenai (basa Yunani: Μυκῆναι Mykēnai atawa  Mykēnē) adalah situs arkeologi di Yunani, baandak sakitar 90 km barat daya Athena, di Peloponnesos timur laut. 11 km ka arah salatan ada Argos, wan 48 km ke arah utara ada Korintus. Di atas bukit tempat istana, kita kawa maitihi sampai sajauh Argolid sampai ka Teluk Saronik.

Pas milenium kadua SM, Mykenai marupakan salah satu pusat peradaban utama di Yunani. Mykenai marupakan nagara militer nang manduminasi banyak dairah di Yunani salatan. Pariudi dalam sejarah Yunani mulai matan sakitar 1600 SM sampai sakitar 1100 SM disambat Yunani Mykenai.

Sajarah 
Mykenai marupakan kakuatan ganal pamulaan di Yunani Kuno. Pamulaannya urang-urang Mykenai marupakan bajak laut, buhannya manyarang kapal-kapal Fenisia (phoenicia) wan Kreta, sahingga mandapatakan banyak barang gasan mudal usaha. Sakitar 1500 SM, Mykenai mahancurakan paradaban Minoi di Kreta. Kisah buhannya ini biasanyanya dikisahakan sabagai perang malawan Raja Minos nang Jahat, nang manuntut urang-urang Yunani mangirim parawan lawan inya satiap tahun sampai pahabisannya pahlawan ganal Yunani Theseus mamatii Minos wan salajur mambawa bukah anak babiniannya.

Sakitar 1200 SM, galumbang panyarbu nang dikanal sabagai Urang Laut manyapu Laut Tangah, manjarah saluruh dairah. Mykenai hilang matan sajarah imbah ngitu, Tanah wan kuta-kuta buhannya dimasuki urang-urang Yunani nang tamiskin matan utara nang bangaran suku Doria.

Catatan Batis

Pranala luar 

  British School at Athens Mycenae page 
  Excavation of Citadel House Area
  Objects from Grave Circle A, including votive weaponry
  Homepage of Current Dickinson College Excavations at Mycenae
Paradaban Yunani Kuno
Upanisad (Aksara Dewanagari: उपनिषद्, IAST: upaniṣad) tamasuk dalam Sruti marupakan bagian matan Veda, di samping sastra-sastra Brahmana. Upanisad mamuat ajaran filsafat, meditasi lawan kunsip katuhanan.

Upanisad mamuat syair-syair suci nang manyampurnakan visi dunia sabagai ilusi wan kanyataan sabagai sabukuan nang utuh wan mulus. Syair-syair tadi manyatakan bahwa manusia adalah jiwa, nang samunyaan jiwa handak ka atas tatapi sabagian ganal kada kawa gara-gara tajabak dalam raga (awak), wan imbah awak mati, jiwa mandarita riinkarnasi awak nang hanyar.

Upanisad manganalakan gagasan karma sabagai hukum alam ssamast: tiap-tiap gawian manimbulakan akibat nang satimpal. Amun kita babuat baik, kita mandapat sasuatu nang baik. Amun kita manyakiti urang, kita kena pacangan disakiti jua. Karma nang tadi ngitu balum tantu tajadi di kahidupan nang sama. Karma maumpati jiwa lewat riinkarnasi wan manantuakan apakaj jiwa tadi naik atawa turun tingkat di tiap kalahiran barikutnya. Jiwa-jiwa nang mangumpulakan cukup banyak karma baik kawa naik tarus matan kahidupan ka kahidupan, manaiki lapisan-lapisan alam semesta, wan ayungannya lapas matan riinkarnasi nang sama.

Catatan Batis
Mithraisme marupakan agama misteri nang papulir di Imperium Romawi nang intinya adalah sakumpulan pangatahuan rahasia.

Panganut agama ngini awalnya kada tahu apa-apa, tapi imbah mandapatakan pangatahuan misteri, panganutnya makin baparak lawan lawan misteri, sampai pahabisannya inya sampai ka hinti misteri. Matan sana buhannya kawa tahubung langsung lawan bamacam hal nang diluar alam fisik manusia.

Tokoh utama misteri Mithra diranakakan matan kuitan parawan nang bangaran Anahita, manusia nang maranakakan dewa. Kalahirannya sakitar pas titik bulik musim dingin, atawa sakitar 25 Desember. Salawas hidup di Bumi. Mithra dikawani pangikutnya nang bakaitan lawan zodiak nang bajumlah 12 ikung urang.￼

Catatan Batis
Pas zaman Gregorius I, urang keresten sudah maanggap garija sabagai labih matan pada sakadar sakumpulan bangunan kaagamaan, kitab suci, wan kaparcayaan baimbai. Buhan urang bijak matan timus sudah lawas maartiakan garija sabagai sabuting sabukuan hal gaib, ikarnasi karistus di Bumi.

Garija maamanakan kawanangan mamagatakan siapa nang tamasuk wan kada tamasuk umat. Garija kawa mangaluarakan (ekskomunikasi) siapa haja matan anggotanya inya nang kawa masuk naraka salawasan. Buhan urang alim kawa mambari bantuan (syafaat) gasan buhan pandosa, tapai garija haja nang kawa manantuakan siapa urang alim atawa siapa nang banyak dusa.

Urang Keresten nang maumpati aturan pun balum dijamin masuk surga. Iman, manurut kunstilasi pamikiran katolik, kada cukup. Urang parlu jua baamal gasan masuk surga. Dalam kunteks ngitu amal kada haja gawian nang baik; amal labih tatuju ka ritus wan ritual nang ditantuakan garija, nang kaya misa, pangakuan dusa, wan panabusan dusa.

Garija katulik jaman ngitu kada hanya sabagai nagara, tatapi sabagai alternatif Eropa Barat, kasatuan gagasan ngini mambari duminasi nang maungguli pamarintah. Garija baisi hukum kanunik sorang, nang diulah wan disahakan di Ruma. Garija baisi sumber pandapatan sorang, baisi kakuasaan gasan manarik pajak, baisi tanah sorang, baisi kakuasaan eksklusif gasan manunjuk pamuka agama nang mambari pangampunan dusa.

Catatan Batis
Olmek marupakan ngaran bangsa nang mandiami taluk Meksiko sakitar 1500 SM. Bangsa Olmek dianggap sabagai kabudayaan induk Mesoamerika gara-gara lambang, mutif artistik, wan budaya paradaban Olmek nang cungul pulang di sapalihan ganal kabudayaan imbah buhannya di dairah nang sama. Pas 900 SM, ibu kuta Olmek parak kuta mudirin San Lorenzo dihuni saribu ikung urang. Imbah ngitu, gara-gara sasuatu, kota ngini ditinggalakan. Bangsa Olmek maulah ibu kota nang hanyar di tempat nang wayah ini bangaran La Venta. Imbah ngitu sakitar 400 SM, ibu kota ngini hancur jua wan bangsa Olmek hilang lalu.

Catatan Batis
JKT48 () adalah grup idula matan Indunisia. Diulah di 2011, JKT48 ialah dangsanak 48Group (AKS Co., Ltd./Kabushiki-gaisha AKS) nang bamitra lawan PT. Dentsu Inter Admark Media Group Indonesia (sabagai kanaungan aginsi wan manajimin) nang panambayan di Asia Tanggara, wan jua JKT48 ialah Idol Group nang panambayan di Indunisia. JKT48 sacara kada langsung diprudusiri lawan Yasushi Akimoto.

JKT48 ialah grup dangsanak AKB48 panambayan nang ada di luar Japang. Maumpati kunsip AKB48 iaitu "Idol Nang Kawa Ditamui". JKT48 ma'adakan partunjukan saban hari di Theater JKT48, lantai 4 mal fX Sudirman, Jakarta.

Pas 18 Mai 2020, JKT48 baisi 37 urang angguta tim sacara individu, tamasuk jua 1 urang nang marangkap di dua tim. Album panambayan grup ini, Heavy Rotation dirilis pas 16 Pibruari 2013 ulih Hits Records. Singel panambayan buhannya, River dirilis pas 11 Mai 2013 (persi teater) wan 17 Mai 2013 (persi biasa). Album nang kadua ialah "Mahagita" nang dirilis pas 23 Marit 2016. Di album kadua ini, JKT48 bahasil mancapai paringkat 5 di sisi panjualan di iTunes. Imbah itu album katiga ialah "JKT48 Festival Greatest Hits" nang dirilis pas 22 Pibruari 2017. Album katiga ini, JKT48 bakungsi lawan Jagonya Music & Sport Indonesia nang disalurakan ka KFC Indunisia.

Karir

Pambantukan 
Pambantukan JKT48 nang panambayan diumumkan pada 11 Siptimbir 2011 di acara AKB48 nang diadakan di Makuhari Messe di Chiba. Wawancara gasan pasarta balangsung pada akhir bulan Siptimbir, lalu audisi akhir gasan finalis pada 8 Uktubir 2011 - 9 Uktubir 2011.

Mulai 1.200 ikung urang malamar nang diwawancara, 51 palamar barhasil lulus tis tahap kadua. Audisi tahap dudi balangsung pada 2 Nupimbir 2011. Imbah itu disaring pulang malalui tis manari Heavy Rotation wan manyanyikan lagu nang diaktujui, 28 urang pasarta dinyata'akan ditarima. Prudusir Yasushi Akimoto datang ka Jakarta gasan mantis.

Angkatan panambayan diparkanal'akan pada 2 Nupimbir 2011. wan diandak di situs web resmi JKT48 pada  3 Nupimbir 2011. Di antara 28 urang, ada saikung angguta nang matan Japang nang bangaran Rena Nozawa nang tinggal di Jakarta. Prudusir Yasushi Akimoto ba'ucap bahwa JKT48 cagaran jadi jambatan parsahabatan antara Indunisia lawan Japang.

Angguta 
Per tanggal 1 Siptimbir 2020, JKT48 sacara parurangan mamiliki 80 urang angguta nang tadiri atas 20 angguta Tim J (tamasuk 1 nang marangkap di Tim KIII lawan T), 18 angguta Tim KIII (tamasuk 1 nang marangkap di Tim J lawan T), 17 angguta Tim T (tamasuk 1 nang marangkap di Tim J lawan KIII), 16 angguta Akadimi kalas A, lawan 11 angguta Akadimi Kalas B.

Diskugrapi

Daftar Singel JKT48

Daptar Singel Digital/Singel JKT48 nang Lain

Daptar Best Album JKT48

Daptar Album JKT48

CD Prumu

DVD

Daptar itihan

Tautan Luar 

 Situs Web Rasmi 
 JKT48 di Kapanlagi 
 JKT48 di Facebook
 JKT48 di Twitter
 JKT48 di Instagram
 JKT48 di TikTok
Sastra Minangkabau adalah sastra nang hidup wan diingu dalam masyakat Minangkabau, baik lisan atawa tulisan. Adapun sastra lisan nang masih hidup dalam masyarakat Minangkabau adalah janis kaba wan dendang.

Babarapa sastra Minangkabau

Kaba 
Kaba adalah kisah nang disampaiakan ulih tukang kaba lawan iringan gesekan rebab. Kakuatan sastra kaba ini sangat ditentukan kamampuan tukang kaba. Jenis sastra kaba tersebut misalnya Kaba Cindua Mato, Kaba Anggun Nan Tongga, Kaba Lareh Simawang, Kaba Rancak Dilabuah, Kaba Gadih Basanai, Kaba Malin Deman, Kaba Rambun Pamenan. di dalam kaba (cerita) tukang kaba kada hanya manyampaikan bahan berbentuk prosa saja nang kaya cuntuh di atas, tatapi tukang kaba jua manyampaikan bahan cerita nang lain kisah lawan bantuk nang kaya petuah adat wan nasihat kaya halnya gurindam.

Dendang 
Dendang adalah seni suara nang diiringi ulih alat musik saluang.
Hary Gunarto adalah saurang panulis, dosen wan guru basar di Ritsumeikan Asia Pacific Univ., Japang  nang bakabangsaan Indunisia dan mendapat galar duktur dari Amirika Sarikat. Sidin dikanal banyak manulis babagai buku wan artikel ilmiah, salah satu nang paling dipinandui adalah buku kumpulan pemrograman komputer.

Referensi 

Rintisan biografi Indunesia
Sastra Sasak marupakan salah sabuting khazanah / budaya kasusastraan Nusantara. Suku Sasak marupakan suku nang bagana di dairah Nusa Tenggara Barat, wan marupakan suku nang sugih akan sastra wan budaya. Babarapa matan buhannya nang maulah karya sastra rancak maadakan upacara wan bamalam babarapa malam salajur mancarii anugarah matan sang Dewa, salah sabuting wadah nang rancak diadakan upacara nangitu adalah Sumur Pitu di Desa Bentek. Badasarkan kaparcayaan, agama, kaadaan masyarakat sarta pandangan hidup nang buhannya baisi taungkap dalam karya sastra buhannya nang kantal wan sugih akan sastra suci. Diantaranya, karya tulis pas zaman bahari (naskah lawas) nang kaya: Babad Selaparang, Babad Lombok, Babad Praya, Jatiswara, Silsilah Batu Dendang, Cilinaya, Cupak Gerantang, Dewi Rengganis, Dewi Sinarah Hulan, Kertanah, Kotaragama, dll. Dalam pakambangannya, naskah-naskah nangitu banyak diubah ka dalam bantuk puisi nang imbahnya ditembangkan. Tembang-tembang nangitu banyak dipakai hagan manulis sastra-sastra nang kaya Takepan Monyeh, Lontar Demung Sandubaya, wan lainnya. Wan kurang labih ada anam tembang nang biasanya ditembangkan ulih suku Sasak pas waktu bahari nanitu: tembang Maskumambang, tembang Asmarandana, tembang Dangdang, tembang Sinom, tembang Pangkur wan tembang Durma.

Referensi 

Sastra
Sastra Indunisia
Sastra Sunda adalah karya kasusastraan dalam bahasa Sunda atawa matan dairah kabudayaan suku bangsa Sunda atawa di mana buhannya mambarii pangaruh ganal. Sastra Sunda nang pamulaan cungul pas abad ka-15, panambayannya dituliskan di atas daun lontar, wan imbahnya di atas kertas. Aksara nang dipakai adalah aksara Sunda Kuno, aksara Sunda-Jawa (Sunda: cacarakan), wan jua huruf Arab.

Janis Karya Sastra Sunda 

 dangding 17 pupuh
 carita pantun
 dongeng

Daptar karya sastra 

 Carita Purnawijaya
 Amanat Galunggung

Lihati jua 

 Muhamad Musa
 Sastra Jawa-Sunda

Referensi 

Sastra
Sastra Indunisia
Jin Ping Mei (Hanzi: 金瓶梅) marupakan sabuting karya sastra paling dipinandui matan zaman Dinasti Ming. Jin Ping Mei adalah nupil panambayan nang mamakai gaya bahasa vernakular (saban hari) dalam panulisannya, babeda matan nupil-nupil klasik lainnya nang mamakai bahasa klasik.

Pangarang nupil ngini adalah sastrawan Dinasti Ming bangaran Lanling Xiaoxiao Sheng (Hanzi: 蘭陵笑笑生). Maambil tema kahidupan saban hari babarapa karakter nang diambil matan nupil Batas Air. Nang kaya jua Impian Paviliun Merah, nupil ngini jua adalah caramin kahidupan masyarakat di Tiongkok pas zaman bahari. Nang panambayan adalah pas zaman Qing wan nang pauncitan pas zaman Ming.

Alur carita pamulaannya matan sapanggal kisah di dalam Batas Air di mana Ximen Qing manggayai Pan Jinlian wan bakumbplut mamatii lakinya, Wu Dalang. Imbahnya, kisah nangitu batarus manggambarakan kahidupan vulgar Ximen Qing sampai pahabisannya inya di matii ulih Wu Song, ading Wu Dalang.

Kavulgaran alur carita nupil ngini imbahnya maulah nupilnya disambat nupil erotis wan kada diakui sabagai nupil nang bamutu. Namun sairing parkambangan dinamis masyarakat, nupil nginih, mandapatakan statusnya sabagai salah sabuting karya sastra paling baik dalam sajarah sastra Tiongkok

Selengkapnya mengenai novel Jin Ping Mei: http://www.tionghoa.info/category/sastra/cerita-klasik-mandarin/

Terjemahan bahasa Indonesia 
"Jin Ping Mei atawa Patualangan Ximen wan anam bininya" nang ditarjamahakan ulih Aldi Surjana pas tahun 2016, baasal matan Nupil bahasa Jerman "Kin Ping Meh" nang ditarjamahakan matan bahasa China ulih Franz Kuhn pas tahun 1930.

Tarjamahan Aldi Surjana ditarbitakan di Jerman sabagai Nupil berbahasa Indonesia wan tadaptar di Deutsche Nationalbibliothek (German National Library), https://portal.dnb.de/opac.htm?query=1081364289&method=simpleSearch

"Jin Ping Mei atau Petualangan Ximen dan enam istrinya" Jilid 1, Berlin, Paperback, Januari 2016, ISBN 978-3-7375-8888-1

"Jin Ping Mei atau Petualangan Ximen dan enam istrinya" Jilid 2, Berlin, Paperback, Januari 2016, ISBN 978-3-7375-8886-7

"Jin Ping Mei atau Petualangan Ximen dan enam istrinya" Jilid 3, Berlin, Paperback, Januari 2016, ISBN 978-3-7375-8884-3
Sastra Tionghoa
Gao Xingjian (高行健, pinyin: Gāo Xíngjiàn, ranak di Ganzhou, Jiangxi, Republik Rakyat Tiongkok, 4 Januari 1940; umur 80 tahun), ialah panulis saurang nupilis, dramawan, wan kritikus Tiongkok sabarang lautan. Inya jua saikung panrjemah, sutradara, wan palukis nang dipindandui.

Gao Xingjian ranak di Ganzhou, provinsi Jiangxi di Tiong Koq, tatapi imbahnya baalih ka Prancis, lalu manjadi warga negara Prancis.

Pas tahun 2000 Gao mamanangakan Penghargaan Nobel dalam Sastra . Sabalumnya, pas tahun 1992 inya dianugarahi Chevalier de l'Ordre des Arts et des Lettres ulih pamarintah Prancis.

Gao dipinandui di Cina sabagai pambangkang lawan pamarintahan di negerinya. Karya-karyanya dilarang di Cina.

Buku terkenal Gao adalah Gunung Roh (灵山, 1990).

Referensi 

Kalahiran 1940
Claude Simon (ranak di Tananarive/Antananarivo, Madagaskar, 10 Uktubir 1913 – habis umur di Paris, Prancis, 6 Juli 2005 pas umur 91 tahun) adalah pamanang Panghargaan Nobel dalam Sastra pas tahun 1985.

Karya 

 Le Tricheur (1945)
 La Corde Raide (1947)
 Gulliver (1952)
 Le Sacre du printemps (1954)
 Le vent. Tentative de restitution d 'un rétable baroque (1957)
 L'Herbe (1958)
 La Route des Flandres (1960)
 Le Palace (1962)
 La Separation (1963) (Sandiwara nang diadaptasiakan matan nupil bajudul L'Herbe)
 Femmes - Edisi hanyar dibari judul La Chevelure de Bérénice (1984)
 Histoire (1967)
 La Bataille de Pharsale (1969)
 Orion aveugle. Essai (1970)
 Les Corps conducteurs (1971)
 Triptyque (1973)
 Leçon de choses (1975)
 Les Géorgiques (1981)
 L'Invitation (1987)
 L'Acacia (1989)
 Le jardin des plantes (1997)
 Le tramway (2001)

Pranala luar 

  Tentang Claude Simon
  Claude Simon dalam situs resmi Nobel
Pipikau adalah spesies burung nang baisi paruh, badarah panas, wan bareproduksi lawan cara bahintalu.
Spesies barisiko randah
Burung Indunisia
Kamatian Socrates (basa Parancis: La Mort de Socrate) adalah lukisan minyak ulahan palukis Parancis Jacques-Louis David. Lukisan nang diulah pas tahun 1787 ini manggambarakan kisah hukuman mati Socrates nang kaya dikisahakan ulih Plato dalam tulisan inya nang bajudul Phaedo. kisah ngini, Socrates disambat sudah marusak pikiran buhan pamuda di Athena wan kadada rasa hormat lawan buhan dewa, jadinya inya dibari hukuman mati lawan maminum sacangkir minuman beracun. Socrates mamakai kamatiannya sabagai palajaran nang pahabisan gasan bubuhan untuk muridnya daripada mambukahakan diri, wan mahadapi cubaan ngini lawan tanang.

Di dalam lukisan ngini, tadapat urang tuha nang mamakai jubah putih nang haratan duduk di atas pangguringan. Salah saabuting tangannya maingkuti sabuting cangkir, samantara nang lain diangkat ka udara. Inya dikalilingi ulih lalakian lawan umur nang balain, wan sapalihan ganal marasa sadih atawa maratap, kada kaya si lakian tuha itu. Saikung lakian anum nang manjulungi sacangkir minuman baracun lawan inya malihat ka arah nang lain. Saikung pamuda nang lain maingkuti paha si lakian tuha. Saikung lakian tuha nang lain pina kaya haratan taduduk di subalah ujung pangguringan wan haratan tatunduk. Di subalahnya ada lalakian nang lain nang haratan maratap lawan sapalihan urang nang baandak di latar balakang.

Catatan Batis

Daftar pustaka 

 Bordes, Philippe. “David: Paris and Versailles.” The Burlington Magazine' 132, no. 1043 (Feb. 1990): 154–156.
 De Caso, Jacques. “Jacques-Louis David and the Style 'All' antica'.” The Burlington Magazine 114, no. 835(Oct.1972):686-690.
 De Nanteuil, Luc. Jacques-Louis David. New York: Harry N. Abrams, Inc., 1990.
 Lajer-Burcharth, Ewa. Necklines: The Art of Jacques-Louis David after the Terror. New Haven: Yale, 1999.
 Maleuvre, Didier. “David Painting Death.” Diacritics' 30, no. 3 (Fall 200): 1–27.
 Plato, Eva T. H. Brann, Peter Kalkavage, Eric Salem . Phaedo. Focus Publishing/R. Pullins: Bloomington,1998.
 Vidal, Mary. “David among the Moderns: Art, Science, and the Lavoisiers.” Journal of the History of Ideas56, no. 4 (Oct. 1995):595–623.
Lukisan
Jean-Paul Sartre (ranak di Paris, Prancis, 21 Juni 1905 – habis umur di Paris, Prancis, 15 April 1980 pas umur 74 tahun) adalah saikung filsuf kontemporer wan panulis Prancis. Inya dipadahakan mangambangakan aliran eksistensialisme. Sartre manyambat, eksistensi badahulu ada dibanding esensi (L'existence précède l'essence). Artinya, manusia kena baisi esensi lamunnya inya sudah eksis badahulu wan esensinya ngitu kena cungul haratan manusia habis umur. Lawan kata lain, manusia kada baisi napa-napa haratan diranakan wan salawas inya hidup inya kada labih adalah hasil kalkulasi matan kumitmen-kumitmennya pas masa sabalumnya. Ulih karana nitu, manurut Sartre imbahnya, sabuting landasan nilai nang ada adalah kebebasan manusia (L'homme est condamné à être libre).

Haratan tahun 1964, inya dijulungi Hadiah Nobel Sastra, tatapi Jean-Paul Sartre manolak. Inya habis umur pas 15 April 1980 di sabuting rumah sakit di Broussais (Paris). Upacara inya maninggal didatangi ulih kurang labih 50.000 urang.

Pasangannya adalah saikung filsuf binian bangaran Simone de Beauvoir. Sartre banyak maninggalakan karya panulisan di antaranya bajudul Being and Nothingness (ada wan katiadaan)

Bibliografi 

 1936 - L'Imagination
 1937 - La Transcendance de l'Ego
 1938 - La Nausée
 1939 - Le Mur
 1940 - L'Imaginaire
 1943 - Les Mouches
 1943 - L'être et le néant: Essai d'ontologie phenomenologique
 1945 - Huis-clos
 1945 - L'âge de raison
 1946 - Morts sans sépulture
 1946 - La Putain respectueuse
 1947 - Baudelaire
 1947 - Les Jeux sont faits
 1948 - Les Mains sales
 1960 - Critique de la raison dialectique
 1964 - Les Mots
 1947-1976 - Situations (I - X)
 1971-1973 - L'Idiot de la famille
 1983 - Cahiers pour une morale (anumerta)

Kutipan 

 "L'existence précède l'essence." ("Eksistensi mendahului esensi(intisari)") (Dari L'existentialisme est un humanisme)
 "L'homme est condamné à être libre." ("Manusia dihukum untuk menjadi bebas") (Dari L'existentialisme est un humanisme)
 "L'enfer, c'est les autres." ("Neraka adalah orang lain.") (Dari Huis-clos)

Pranala luar 

  Stanford Encyclopedia of Philosophy: Sartre
Filsuf Prancis
Panulis
Tukuh matan Prancis
Lukisan Lascaux adalah lukisan dinding nang baandak di guha Lascaux di Dordogne di Prancis. Lukisan dinding ngini manggambarakan banyak macam sapasies binatang wan gambar manusia nang dilukisakan lawan warna tanah berpigmen coklat, hirang, kuning wan habang.

Pigmen-pigmen ngiini dihasilakan matan oker, hematit, wan mangan nang digambarakan di muhara dinding batu kapur nang bawarna putih. Saniman Lascaux maulah gambar-gambar ngini mamakai cara manggambar garis pamulaan wan mawarnainya lawan pigmen.

Lukisan Lascaux marupakan salah sabuting karya sani Paleolitikum nang paling mancungul. Saniman prasajarah kawa maulah ilusi garakan wan manangkap intisari matan sabuting sapasies lawan pina kaya malabih-labihakan figur karakternya.

Sapalihan lukisan ngini adalah lukisan sapi-sapi nang baandak di lukasi guha nang dingarani Ruangan Sapi nang Bukah. Diparkiraakan lukisan ngini diulah sakitar 15.000 SM-13.000 SM. Lukisan di atas batu kapur ngini pina kaya bacampur lawan lukisan binatang nang lain gara-gara saniman guha Paleolitikum kada suah mahapus gambar nang tadahulu imbah malukis lukisan nang hanyar. Sapi-sapi nang baandak di dinding ngiini maulah impresi saakan-akan buhannya ngini manaiki bukit.

Manurut teori, lukisan ngini diulah sabagai simbul panangkapan binatang wan imbah ngitu digambarakan nang kaya apa panangkapan tadi di dinding guha. Salah sabuting lukisan nang baisi interpretasi nang balain adalah lukisan Kuda Cina nang baisi gambar manggalumbung nang kamungkinan kuda bini nang batianan. Dingarani Kuda Cina gara-gara pina mirip lawan kuda keramik matan Dinasti Han. Parak gambar kuda ada 2 ibuting iustrasi diagonal nang kaya pararel lawan gulu kuda wan nng sabutingnya lagi dibagian bawah parut kuda. Ilustrasi nguni diparkiraakan tanaman atawa anak panah. Tapi kada dikatahui kanapa tanda-tanda ngitu diandak lawan kuda nang jadinya maulah ngalih gasan maartiakan karya Paleolitikum ngutu.

Lihat jua 

 Seni prasejarah
 Arkeologi di Eropa
 Lukisan dinding
 Lukisan purba

Pranala luar 

 The Cave of Lascaux
 Lascaux

Referensi 

Guha
Lukisan
Situs Warisan Dunia UNESCO di Parancis
Situs arkeologi di Parancis
Saint-John Perse (ranak 1887 di Pulau Guadeloupe; habis umur 1975 di Prancis) marupakan saikung diplomat wan panulis Prancis nang manarima Penghargaan Nobel Sastra.

Biografi 
Ranak lawan ngaran Alexis Léger di pulau Guadeloupe haratan tanggal 31 Mei 1887. Kaluarganya baalaih ka Prancis ka kota Pau pas tahun 1899; Alexis mamasuki Universitas Bourdeaux wan manarima baccalaureat pas tahun 1904. Di Paris tatamu lawan François Jammes wan Paul Claudel, manarbitakan karya panambayan, Elogia, ditulis pas tahun 1911; imbah tahun barikutnya inya manerjamahakan Robinson Crusoe. Inya manjabat sabagai sekretaris di KeduBes Prancis di Beijing, Tiongkok pas tahun 1916; pas tahun 1924, ulih Aristide Briand inya diangkat sabagai asistennya, lalu manarbitakan karya sastra epik Anabasin lawan ngaran Saint-John Perse panambayannya. Pas masa Perang Dunia II, inya masih dalam kadudukan sabagai sekjen di DepLu. Haratan tahun 1960 ia menerima Nobel Sastra. Haratan tanggal 20 September 1975 inya habis umur di departemen Var, wan dikuburakan di kota Giens.

Opera 

 Images à Crusoé (dengan nama Saintléger Léger, 1909)
 Pour fêter une enfance (dengan nama Saintléger Léger, 1910)
 Éloges (dengan nama Saintléger Léger, 1911)
 Anabase (1924)
 Amitié du prince (1924)
 Exil (1942)
 Pluies (1943)
 Poème à l'étrangère (1943)
 Neiges (1944)
 Vents (1946)
 Amers (1957)
 Chronique (1960)
 Poésie (1961)
 Oiseaux (1963)
 Chant pour un équinoxe (1971)
 Nocturne (1973)
 Sécheresse (1974)

Bibliografi 

 Œuvre poétique, 2 jilid. Paris 1960.
 Œuvres complètes ("Bibliothèque de la Pléiade"). Paris 1972; diedit kembali 1982.
 Alain Bosquet, Saint-John Perse, 1959
 Pierre Guerre, Portrait de Saint-John Perse, 1989
 Joëlle Gardes-Tamine, Saint-John Perse, les rivages de l'exil, 2006
 Arthur Knodel, Saint-John Perse: a study of his poetry, Edimburgi 1966
 Roger Caillois, Poétique de Saint-John Perse, 1972
 Henriette Levillain, Le rituel poétique de Saint-John Perse, 1977
 Colette Camelin, Eclats des contraires: la poétique de Saint-John Perse, 1998
 Colette Camelin, La rhétorique profonde de Saint-John Perse, 2002
 Françoise E. E. Henry, Saint-Léger Léger traducteur de Pindare, 1986.

Pranala luar 

 Situs Saint-John Perse
 Peringatan Saint-John Perse oleh Joëlle Gardes-Tamine

Tukuh matan Prancis
Panulis
Panulis Prancis
The Raft of the Medusa (Le Radeau de la Méduse) adalah karya lukisan cat minyak nang diulah ulih pelukis wan panulis litografi matan Parancis nang bangaran Jean-Louis André Théodore Géricault. Lukisan nang ulah pas abad ke-19 ngini dianggap sabagai ikon romantisisme nang manggambarakan aspek kamanusiaan wan pulitik.

Lukisan kuntrupirsial nang diulah ulih Jean-Louis André Théodore Géricault ngitu manggambarakan kisah nang saram kisah bangkai kapal perang Parancis Méduse Pas tanggal 5 Juli tahun 1816, kada sadikit ada 147 urang nang baandak di atas lanting nang sudah diulah haratan bagasakan lawan mamakai kayu matan bangkai kapal Meduse . Sapalihan ganal matan buhannya maninggal, wan 15 ikung wara nang kawa salamat dalam 13 hari sabalum buhannya pahabisannya disalamatakan. Kisah ngini manggambarakan paristiwan nang saram dimana urang-urang ngitu marasaakankalaparan, dahidrasi, sampai manggawi kanibalisme.

Ukuran dan bentuk 
Lukisan The Raft of the Medusa baisi tinggi 491 cm wan panjang 716 cm nang dilukis lawan media manggunaakan cat minyak wan kanvas. Lukisan mang maangkat unsur romantisisme ngini dilukis ulih palukis matan Parancis nang bangaran Jean-Louis André Théodore Géricault. Sabalum malukis, inya mangumpulakan bamacam data wan inpurmasi, lawan manggawi panalitian wan studi parsiapan manganai kisah ngini, lawan bamaksud supaya hasil lukisannya maksimal. Lukisan The Raft of the Medusa nang manjadi kuntrupirsial ngitu wayah ini dipajang di Museum Louvre (Musée du Louvre).

Referensi 

Parancis
Lukisan matan Parancis
Palukis Parancis
Sastra Ibrani nang paling dipindandui adalah Alkitab Perjanjian Lama wan Tanakh dalam tradisi Yahudi. Cuntuh-cuntuh lain ialah kitab Talmud.

Lihati jua 
 Sastra
Sastra
Sastra atawa kesusastraan Sanskerta adalah salah sabuting sastra nang tatuha di anakbenua India. Karana fungsinya nang ganal sabagai bahasa liturgis agama Hindu (wan Buddha) sarta kabanyakan bahasa modern India sacara langsung diturunakan atawa dipangaruhi banar ulih bahasa Sanskerta, maka kada maulah takajut pusisi bahasa Sanskerta di kabudayaan India wan jua negara-negara Asia Tenggara wan Timur mirip lawan situasi bahasa Latin dalam kabudayaan Irupa.

Babarapa cuntuh 

 Catur Weda
 Ramayana
 Mahabharata
Sastra
Pengembara di atas Lautan Kabut (bahasa Inggris: Wanderer above the Sea of Fog, Wanderer above the Mist atawa Mountaineer in a Misty Landscape; basa Jirman: Der Wanderer über dem Nebelmeer) adalah sabuting lukisan cat minyak  oleh saurang saniman rumantis bakabangsaan Jirman, Caspar David Friedrich. Lukisan ngini disambat sabagai salah sabuting mahakarya Romantisisme wan dianggap sabagai salah sabuting karya nang paling representatif. Wayah ini, lukisan ngini baandak di Kunsthalle Hamburg di Hamburg, Jirman.

Catatan Batis 

Lukisan
Romantisme
Guernica (basa Spanyol: [ɡeɾˈnika], basa Basque: [ɡernika]) adalah lukisan minyak ganal di atas kanvas ulahan seniman Spanyol Pablo Picasso nang tubtung diulah pas Juni 1937. Lukisan ngini wayah inu baandak di Museo Reina Sofía di Madrid. Lukisan lawan warna abu-abu, hitam, wan putih ngini diulah di rumah Picasso di Paris. Lukisan ngini disambat ulih banyak karitikus sani sabagai salah sabuting lukisan anti-perang nang paling maharuskan wan paling kuat dalam sajarah, wan marupakan salah sabuting karya Picasso nang paling tarkanal.

Lukisan ngini baisi tinggi 3,49 mitir wan ligar 7,76 mitir, lukisan ngitu manampaiakan pandaritaan manusia wan binatang nang diambil ulih kakarasan wan kakacauan. Nang mancungul dalam kumpusisi adalah kuda nang ditanduk, hadangan, binian bakuciak, awak nang dipanggal-panggal, wan api.

Lukisan ngini diulah sabagai tanggapan atas pangabjman Guernica, sabutinh kota di Nagara Basque di Sapanyol utara, oleh Jirman Nazi wan Italia Fasis atas parmintaan Nasionalis Spanyol. Imbah tuntung, Guernica ditampaiakan di pameran Sapanyol dalam Exposition Internationale des Arts et Techniques dans la Vie Moderne di Paris pas tahun 1937 wan imbah ngitu di tampat-tampat lain di samunyaan dunia. Pamiran tur dipakai gasan mangumpulakan duit gasan bantuan perang Sapanyol. Lukisan ngini jadi tarkanal wan diakui sacara luas, wan ngitu mangganii manarik parhatian dunia pas Perang Saudara Sapanyol.

Referensi

Pranala luar 

 Rethinking Guernica – "Museo Reina Sofía site with more than 2000 documents referenced and gigapixel image of the painting. 
 Art Opposes Injustice! – Picasso's Guernica: For Life by Dorothy Koppelman
 3-D Guernica, YouTube
 Guardian: Picasso's Guernica Battle Lives On 26 April 2007
 Guernica – Zoomable version.
 Picasso's "Secret" Guernica
 Socialist Worker: Guernica: Shock and Awe in Paint  24 April 2007
 The New Yorker: Spanish Lessons, Picasso in Madrid by Peter Schjeldahl, 19 June 2006
 X-ray Shows Picasso's Guernica Painting has Suffered a lot but is not in Danger Associated Press, 23 July 2008
 Guernica Remakings Website collating and analysing the activity of remaking versions the iconic painting.
Lukisan Pablo Picasso
Lukisan 1937
Sappho and Alcaeus adalah sabuting lukisan minyak tahun 1881 ulahan Lawrence Alma-Tadema. Lukisan ngini disimpani ulih Walters Art Museum di Baltimore.

Lukisan ngini baisi ukuran . Lukisan ngini manggambarakan sabuting konser pas pahabisan abad ke-7 SM, lawan penyair Alcaeus matan Mytilene mamainakan kithara. Buhan panuntunnya adalah panyair sajawatnya Sapfo, dikawani ulih sapalih kawan babiniannya.

Referensi 

 Sappho and Alcaeus, Walters Art Museum
 Sappho and Alcaeus, Google Arts & Culture
 The Artist, 1 June 1881, p. 172.
 William Powell Frith, The Private View, 1881, Christie's, 11 December 2008
Lukisan tahun 1881
Urang Malayu (Jawi: ملايو) ngaran suku nang bagana di negara Malaysia, Indunisia, Singapura, Brunai, Thailand, dan Filipina.

Rujukan 

Malaysia
Indonesia
28 Juli adalah hari ka-208 (hari ka-209 dalam tahun kabisat) dalam almanak Gregorian.
29 Juli adalah hari ka-209 (hari ka-210 dalam tahun kabisat) dalam almanak Gregorian.
30 Juli adalah hari ka-210 (hari ka-211 dalam tahun kabisat) dalam almanak Gregorian.
31 Juli adalah hari ka-211 (hari ka-212 dalam tahun kabisat) dalam almanak Gregorian.
1 Agustus adalah hari ka-212 (hari ka-213 dalam tahun kabisat) dalam almanak Gregorian.
Mitologi Yunani adalah sakumpulan mitus wan legenda nang baasal matan Yunani Bahari wan baisi kisah-kisah buhan dewa wan pahlawan, sifat dunia, asal-usul lawan makna matan paraktik ritual wan kultus urang Yunani Bahari. Mitologi Yunani marupakan bagian matan agama di Yunani Kuno. Mitologi Yunani banyak baisi kisah dewa wan manusia katurunan dewa nang disambat hero. Mitologi Yunani banyak banar mampangaruhi budaya, sani, wan sastra dunia Barat wan jadi bagian warisan wan bahasa Barat. Mitologi marupakan aspek panting dalam kahidupan sahari-hari masyarakat Yunani Bahari. Urang Yunani bahari mamandang mitologi ngini sabagai bagian matan sajarah buhannya. Buhannya mamakai mitologi ngini gasan manjalasakan pinumina alam, bamacam budaya, kunflik, wan parsahabatan.
Buhan sajarawan mudirin mampalajari mitologi Yunani sakira tahu kaya apa kaadaan politik, agama, wan paradaban di Yunani Kuno, lawan gasan mandapatakan pamahaman kisah pambantukan mitos ngitu sorang.

Mitologi Yunani dibagi jadi talu pariudi yaitu:

 Zaman buhan Dewa (Theogonia atawa karanakan buhan dewa) nang baisi mitos kisah asal mula dunia, buhan dewa, wan umat manusia.
 Zaman pas dewa wan manusia hidup baimbaian nang baisi kisah-kisah interaksi awal antara buhan dewa, satangah dewa, wan manusia.
 Zaman buhan pahlawan, nang baisi zaman dimana intervensi buhan dewa mulai bakurang wan labih diduminasi ulin paran pahlawan nang kaya misalnya kisah perang Troya.

Mitologi 

Zaman buhan Dewa dimulai matan Khaos, sabuting entitas nang kada babantuk wan mistirius. Matan Khaos ngini cungul lah Gaia (Dewi Bumi) lawan sapalihan makhluk dewata nang lainnya nang kaya Eros (Cinta), Tartaros (Parut Bumi), Erebos (Kakadapan), wan Niks (Malam). Matan Niks wan Erebos ngini imbahtu maranakakan Aither (Langit Atas), wan Hemera (Siang). Imbahtu Gaia maranakakan Uranus (Dewa Langit) wan Pontus (Dewa Laut) biar kada baisi laki, imbah ngitu Uranus jadi laki Gaia. Matan Uranus wan Gaia diranakakanlah buhan Titan nang tadiri matan anam titan lakian, yaitu Koios, Krios, Kronos, Hiperion, Lapetos, wan Okeanos, imbah ngitu anam Titan babinian, yaitu Mnemosine, Foibe, Rea, Theia, Themis, wan Tethis. Imbah Kronos diranakakan, Gaia wan Uranus mamagatakan bahwa kada bulih ada lagi Titan nang diranakakan. Anak Gaia wan Uranus nang diranakakan imbah ngitu adalah buhan Kiklops (raksasa bamata sabuting) wan Hekatonkheire (raksasa batangan saratus).

Buhan Titan imbah ngitu mambaruntak lawan Uranus imbahtu Kronos kawa jadi raja buhan Dewa. Gara-gara takutan￼ dikhianati ulih kakanakannya maka Kronos managuk hidup-hidup samunyaan anaknya kacuali Zeus nang kawa disalamatakan ulih Rea, bininya Kronos. Zeus imbah ngitu kawa mangalahakan Kronos wan jadi raja buhan Dewa. Kronos wan buhan Titan dikuring di Tartoros, kacuali atlas nang dapat hukuman gasan maangkat langit. Imbah kakuasaan buhan Titan gugur, Pantheon dewa wan dewi hanyar pun cungul. Salah sabuting kalumpuk dewa Yunani nang paling penting adalah buhan dewa Olimpus, nang badiam di puncak Gunung Olimpus di bawah kapamimpinan Zeus.

Catatan Batis 

 
WikiBaiman
Mitologi
Cornelis de Bruijn (atawa bangaran lain Cornelius de Bruyn, dibaca [də ˈbrœyn]; 1652 - 1726/7) adalah urang saniman wan pelancong matan Walanda. Sidin maulah duwa tur nang ganal wan manarbitakan buku-buku bagambar nang baisian hasil pangamatan sidin lawan urang, bangunan, tanaman, wan binatang.

Haratam tahun 1698 sidin manarbitakan buku nang bahasil maraih kabarhasilan wan ditarjamahakan ka babarapa bahasa. Dua buting cuntuh gambar dalam buku sidin baisi ilustrasi nang bawarna, ngini marupakan citakan panambayan dalam sejarah. Di antara gambar-gambarnya tatamui gambar panambayan matan interior Piramida Giza wan Yerusalem, nang imbahnya jadi dipinandui di Irupa.

Bukunya antara lain:

 Reizen van Cornelis de Bruyn door de vermaardste Deelen van Klein Asia (1698)

 Corneille le Brun, Voyage au Levant (ditarjamahakan dalam bahasa Prancis, 1700)
 Corneille le Brun, A Voyage to the Levant: or Travels in the Principal Parts of Asia Minor (ditarjamahakan dalam bahasa Inggris, 1702)

 Reizen over Moskovie, door Persie en Indie (1711)

 Voyages de Corneille le Brun par la Moscovie, en Perse, et aux Indes Occidentales (ditarjamahakan dalam bahasa Prancis, 1718)
 Corneille le Brun, Voyage to the Levant and Travels into Moscovy, Persia, and the East Indies (ditarjamahakan dalam bahasa Inggris, 1720)
 C. le Brun, An Abstract of M.C. Le Brun's Travels through Russia (1722)
 Puteshestvie cerez Moskouviju Kornelija de Brujna (dikutip dalam bahasa Rusia, 1873)

 Aenmerkingen Over de Printverbeeldingen van de Overblijfzelen van het Oude Persepolis (1714)

Tarjamahan lain dalam bahasa Inggris cungul pas tahun 1737, 1759, wan 1873.

Referensi 

 J.W. Drijvers, J. de Hond, H. Sancisi-Weerdenburg (eds.): "Ik hadde de nieusgierigheid". De reizen door het Nabije Oosten van Cornelis de Bruijn (ca.1652–1727) (1997 Leiden and Leuven)
 J. de Hond, "Cornelis de Bruijn (1652-1726/27). A Dutch Painter in the East", in: G.J. van Gelder, E. de Moor (eds.), Eastward Bound. Dutch Ventures and Adventures in the Middle East (1994 London/Atlanta), pp. 51–81
 G. Jurriaans-Helle (ed.), Cornelis de Bruijn. Voyages from Rome to Jerusalem and from Moscow to Batavia (Catalogue of an exposition in the Allard Pierson Museum, Amsterdam, 1998)
Urang Walanda
Ik Onkar marupakan lambang nang mawakili Nang Maha Kuasa wan marupakan parinsip utama filsafat agama Sikh dimana Tuhan dianggap sabagai sababutingannya Realitas nang paling tinggi, Brahma (Tuhan) wan Atma (Jiwa) matan samunyaan alam samasta. Ngini marupakan simbul matan kasatuan Tuhan dalam Sikhisme wan ditamuakan di sabarataan kitab suci agama wan tampat-tampat nang kaya Gudawarsa. Nama ngini ditamuakan dalam naskah Gurmukhi wan jua marupakan bagian matan dua pagi buhan Sikh, Japji Sahib.

Catatan Batis 

Agama Sikh
Khamsa adalah simbul nang dipakai jua sabagai jimat wan sadang tarkanal di Timur Tangah wan Afrika Utara, wan biasanya dipakai gasan parhiasan atawa hiasan dinding. Khamsa baisi bantuk tangan kanan nang tabuka lawan sabuting mata di tangahnya. Simbul ngini dianggap baguna sabagai tanda palindungan di banyak masyarakat di sapanjang sajarah. Khamsa disambat jua kawa mambari palindungan gasan mata nang jahat.

Catatan Batis 

Simbul
Palayaran marupakan sarana nang panting hagan manjaga kasalamatan pas haratan malaut hagan macam-macam kapal. Di bidang ikunumi, palayaran masih digawi hagan industri panunjung. Kadada parlakuan khusus, sabagaimana nang ditarapakan ulih nagara-nagara maju. Imbahnya, bantuk-bantuk conference nang dicuba ditarapakan di lingkungan palayaran masih ditafsirakan sakalangan ikunum Indunisia sabagai bantuk kartel atawa manopoli ikunumi. Palayaran ngini dipakai kada hanya ikunumi lamun jua dipakai dalam bidang malumbar urat.

Lihati jua 

 Marina
 Sajarah transportasi kapal

Pranala luar 

 Learn to sail manual 
 Sailboats database: yacht data sheets
 Sailing Race Results
 Learning to sail articles
 The physics of sailing
 The Physics of Sailing, by Bryon D. Anderson, Physics Today, (61)2, pp. 38–43, Feb. 2008
 How Sails Really Work How sails really work and the implications for design and trim.
 Sailing and the Tech Dinghy -- MIT's dinghy sailing instruction booklet
 Sailing simulator from National Geographic
 International Sailing Federation
 Quest for the perfect sail shape 
 Online glossary of sailing terms
 Speed sailing records.
 Another online glossary 
 Sailing news 
 Sail power calculations 
 Euro Sailing
 Everybody - sailing on boards and yachts
Palayaran
Marina (matan bahasa Spanyol  [maˈɾina], Portugis  [maˈɾinɐ] wan Italia  [maˈriːna]: marina, "pantai" atawa "dihiga laut") marupakan dok atawa palabuhan khusus lawan tambat wan prasarana hagan kapal pesiar atawa jukung halus. Marina kada diulah hagan kapal panumpang ganal atawa kapal barang

Ngaran marina jua dipakai hagan darmaga padalam di sungai wan kanal nang dipakai sacara iksklusif ulih kapal pasiar non-industri nang kaya kapal kanal.

Andakan 
Marina kawa baandak di saban higa sungan nang tahubung ka danau atawa laut wan mungkin jua darat. Ngitu-ngitu kawa jua baandak di palabuhan pantai (alami atawa ulahan manusia) atawa pantai laguna, baik hagan pasilitas nang badiri surang atawa dalam kumpliks palabuhan.

Lihat juga 

 Daftar marina

Referensi 

Istilah palayaran
Kapal barang atawa kapal kargu adalah saban macam kapal nang maangkut barang-barang wan muatan matan sabuting palabuhan ka ampah palabuhan nang lain. Ribuan kapal janis ngini mangikihi saban lautan wan samudra dunia saban tahunnya - mambuati barang-barang pardagangan internasional. Kapal kargo rancaknya diulah khusus hagan gawiannya, ditambahakan lawan crane wan mekanisme nang lain hagan bongkar muat, sarta diulah dalam babarapa ukuran.

Jenis-jenis pengangkutan kargo termasuk kapal kontainer wan pangangkutan massal.

Catatan pamulaan nang mamandirakan aktivitas paangkutan laut manyambat maangkut-maangkut barang hagan bajualan; bukti-bukti sajarah wan arkeologi mambuktiakan bahwa gawian ngini sudah maluas pas pamulaan abad ka-1 SM. Kahandakan hagan mauprasiakan rute bajualan hagan jarang nang tajauh wan jua labih banyak musim memotivasi parbaikan dalam disain kapal haratan Zaman Partangahan.

Sabalum partangahan abad ka-19, kasus-kasus pambajakan maulah kapal-kapal harus di pakaiakan sanjata, kadang dengan barat, nang kaya pas kasus Galleon Manila wan East Indiamen.

Pambajakan masih rancak tarjadi di lautan sakitaran Asia, tautamanya di Selat Malaka. Haratan tahun 2004, pamarintah nagara-nagara nang babatasan lawan selat ngini - Singapura, Indunisia wan Malaysia satuju hagan mambarii parlindungan labih lawan kapal-kapal nang maliwati selat nangitu.

Daftar pustaka

Referensi

Pranala luar 

 Vessel size groups 
 Cargo ship: general structure and arrangement by Picture
 Cargo ship types 
Kapal
Padma atawa Lotus (Nelumbo Nucifera) adalah simbul taratai suci. Taratai marupakan tanaman banyu nang dijadiakan simbul panting dalam agama-agama India nang kaya Hindu, Buddha, wan Jainisme. Taratai kawa tatap mampartahanakan kabungasannya biar hidup di tampat atawa banyu nang rigat. Hal ngini malambangakan kasucian budi manusia nang harus tatap kawa mampartahanakan kamurniannya di tangah kadap wan rigatnya duniawi. Buhan dewa Hindu atawa Bodhisatva dalam agama Buddha rancak banar digambarakan mambawa taratai atawa duduk di atas taratai. Taratai jua malambangakan chakra nang maruapkan pusat-pusat matan inirgi wan kasadaran manusia.

Catatan Batis 

Simbul
Dok marupakan salah sabuting bantuk alat nang maapung sabagai wadah hagan maulah atawa mambaiki kapal. Disamping ngitu karana dok marupakan sabuting bangunan nang maapung maka diparluaakan kasaimbangan nang stabil wan stabilitas nang baik matan dok apung ngitu surang, hagan kawa manjamin kasalamatan dalam prusis pengedokan kapal.

Sumber 

 http://library.upnvj.ac.id/pdf/2s1teknikkapal/0810316008/bab1.pdf

Daftar pustaka 

 Rao, S. R. (1985). Lothal, a Harappan Port Town (1955–62). New Delhi: Archaeological Survey of India. OCLC 60370124.

Pranala luar 

 Encyclopaedia Britannica, "dry-dock"
Transpurtasi wan distribusi barang
Indian Express Limited adalah sabuting parusahaan panarbitan media barita India. Parusahaan ngini manarbitakan babarapa edaran harian, nang kaya The Indian Express wan The Financial Express dalam basa Inggris, Loksatta dalam basa Marathi wan Jansatta dalam basa Hindi.

Pranala luar 

 
Indian Express Limited